Publication: Magyar Közlöny
Issue: MK-2002-50 (Year: 2002, Number: 50)
Era: 1990-2004
Section: 
Paragraph Index: 117

2. § Az MVB a programok figyeléséhez minden szektorban kijelöl egy PHARE programért felelõs Helyi Monitoring Bizottságot (Monitoring Albizottságokat). Ebben a bizottságban helyet kapnak az NAC és az NAO képviselõi, valamint az érintett végrehajtó szervezetnél kinevezett PAO, az érdekelt SPO, valamint a Bizottság. Az albizottságok a DIS Kézikönyv rendelkezéseinek megfelelõen, a PAO és a Bizottság jelentései és az egyéb vonatkozó értékelések alapján részletesen áttekintik minden egyes program, valamint az egyes összetevõk és szerzõdések végrehajtását, illetve teljesítését. A vizsgálódás során figyelemmel vannak a tárgyhoz tartozásra és a tervezésre, a hatékonyságra, a hatásfokra és a várható hatásokra. Az albizottságok megvizsgálják többek között a tényleges kibocsátást, amelyet szembesítenek a tervvel, a megvalósítás és a szerzõdéskötések állását, a pénzmozgásokat, valamint a programok és projektek vezetési struktúráit, jobbító szándékkal ajánlásokat fogalmaznak meg, és amennyiben az IA kellõ indoklás nélkül eltekint ezek végrehajtásától, megteszik a szükséges korrekciós intézkedéseket. Az albizottság a MVB elé terjeszti jelentését, majd az évenként esedékes MVB ülés átfogó és részletes jelentést készít az összes programról.

Source: https://magyarkozlony.hu/hivatalos-lapok/c1d8833e1dc82d1574995a08f1a48e4ce14dc4bd/dokumentumok/d96cc6d105adabacc15bdeafdc052e1011af047d/letoltes